ประกาศกระทรวงพาณิชย์ เรื่อง การใช้เครื่องชั่งไม่อัตโนมัติที่แสดงค่าได้เองที่มีลักษณะการแสดงค่าแบบดิจิทัลในการชั่งเพื่อซื้อขายปลีกทองคำ

ประกาศกระทรวงพาณิชย์
ประกาศกระทรวงพาณิชย์
เรื่อง
การใช้เครื่องชั่งไม่อัตโนมัติที่แสดงค่าได้เองที่มีลักษณะการแสดง
ค่าแบบดิจิทัลในการชั่งเพื่อซื้อขายปลีกทองคำ
 

เพื่อให้การใช้เครื่องชั่งในการซื้อขายปลีกทองคำเป็นไปอย่างเหมาะสม
ถูกต้อง ได้มาตรฐานให้ความเป็นธรรมทั้งแก่ผู้ซื้อและผู้ขาย

อาศัยอำนาจตามความในมาตรา ๕ และมาตรา ๒๕ วรรคสอง แห่งพระราชบัญญัติมาตราชั่งตวงวัด
พ.ศ. ๒๕๔๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้
โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพาณิชย์จึงออกประกาศ ดังต่อไปนี้

ข้อ ๑[๑]
ประกาศฉบับนี้ให้ใช้บังคับเมื่อพ้นกำหนดสามร้อยหกสิบห้าวัน
นับแต่วันประกาศในราชกิจจานุเบกษาเป็นต้นไป

ข้อ ๒ ให้ผู้ใช้เครื่องชั่งไม่อัตโนมัติที่แสดงค่าได้เองที่มีลักษณะการแสดงค่าแบบดิจิทัลในการชั่งเพื่อซื้อขายปลีกทองคำปฏิบัติ
ดังต่อไปนี้
(๑) ใช้เครื่องชั่งชั้นความเที่ยงชั้นสองที่มีค่าขั้นหมายมาตราตรวจรับรอง
(e) ไม่เกิน ๐.๑ กรัมและมีค่าขั้นหมายมาตราของเครื่องชั่ง (d)
ไม่เกิน ๐.๐๑ กรัม
(๒) ขณะทำการชั่งซื้อขายทองคำต้องจัดวางเครื่องชั่งในลักษณะที่ให้บุคคลที่เกี่ยวข้องกับการชั่งทุกฝ่ายสามารถอ่านค่าน้ำหนักได้ชัดเจนพร้อมกัน
หากไม่สามารถวางเครื่องชั่งในลักษณะดังกล่าวได้ต้องมีส่วนแสดงค่าน้ำหนักเป็นตัวเลขดิจิทัลเพิ่มขึ้นอีก
๑ ชุด สำหรับให้บุคคลที่เกี่ยวข้องกับการชั่งทุกฝ่ายสามารถอ่านค่าน้ำหนักได้พร้อมกัน


ประกาศ
ณ วันที่ ๓๐ มกราคม พ.ศ. ๒๕๔๙
ปรีชา
เลาหพงศ์ชนะ
รัฐมนตรีช่วยว่าการฯ
รักษาราชการแทน
รัฐมนตรีว่าการกระทรวงพาณิชย์




































ชัชสรัญ/ผู้จัดทำ
๒๐
มีนาคม ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๒๕ ง/หน้า ๓/๑๔ มีนาคม ๒๕๔๙